Kaj se ĉion ni rakontis, pri kio ni parolos?
Et si nous nous sommes déjà tout dit, de quoi allons nous parler?
En as we alles al fertelden, wêr sille we dan oer prate?
Und wenn wir schon alles gesagt haben, worüber sollen wir dann reden?
Y cuando ya nos hayamos contado todo, ¿de qué hablaremos?
En als we alles al verteld hebben, waar praten we dan over?
Și dacă am povestit totul, despre ce o să vorbim?
#000001
Unikaĵo en la esperanta literaturo
#000003
Temas pri 80-paĝa libro. Se oni substrekas la nombron de paĝoj okupitaj de kelkaj pensigaj desegnoj (subskribitaj de Orsolya LÁNG), la titolpaĝo, la enhavtabelo, la dediĉa paĝo kaj la enkonduko, restas nur 53 legeblaj paĝoj. Tamen, ĉiu leganto kapablos legi nur kelkajn paĝojn, kaj ties nombro dependas de la nombro de lingvoj kiujn la leganto scipovas. Ĉar sur ĉiu legebla paĝo, la teksto estas presita en alia lingvo!
#000004
Mi klarigu. La libro entenas unu solan 26 linian dialogon, originale verkitan en Esperanto de Júlia SIGMOND. La originalo okupas ne pli ol unu paĝon de la libro. Sed tiun ĉi belegan dialogon oni entuziasme tradukis en 52 lingvojn fare de geamikoj de la aŭtorino, kiuj tiamaniere esprimis sian aprezon por tiu beletraĵo, por la aŭtorino kaj por la Esperanta kulturo. La libron oni povas donaci ankaŭ al ne-esperantistaj amikoj, kiel pruvo de la amikema internacia etoso en la esperantista komunumo kaj kiel brila specimeno de la valora esperantista kulturo. Oni povas prezenti tiun libron dum internaciaj lingvaj festivaloj kaj oni povas uzi ĝin kiel taŭgan materialon dum seminarioj pri la arto de tradukado. Ĉar la teksto estas mallonga kaj la lingvo tre simpla kaj klara, oni povas uzi la libron dum kurso de Esperanto por plenaĝuloj je la meza lingvonivelo. Ni rimarku, ke inter la lingvoj de “Dialogo” troviĝas ankaŭ la latina (latinigis la dialogon Carlo MINNAJA). Alia rimarko: la angla aperas dufoje, en brita versio (angligis Marjorie BOULTON) kaj usona versio (angligis Humphrey TONKIN). La italan version kreis la edzo de la aŭtorino, la verkisto Sen RODIN, al kiu estas dediĉita la dialogo kaj la tuta libro.
#000005
Mi lasas nun la verkistinon kaj aktorinon Júlia SIGMOND deklami sian propran verkon.
#000007